Արամյանը ժպտաց: Նոյի միակ այցելուն վաղուց միայն ինքն էր և ճանաչում էր տղային, ինչպես ոչ ոք: Համատեղ երկար զրույցների ժամանակ հասցրել էր տեսնել երիտասարդի մեջ ապրող ըմբոստին, ով հիացնում էր նրան աշխարհն ընդունելու իր ձևով: Արսենը վաղուց Նոյին որպես հարազատ տղայի էր վերաբերվում և ամեն օր սրտի ցավով էր նայում նրան: Թեև Նոյը նրա ճանաչած ամենաազատ մարդն էր, սակայն այդ բնակարանում նա նման էր վանդակում ինքն իրեն մահվան դատապարտած առյուծի: